10. august 2012

**EASY-P version 12.1: Administration af skolepraktikkvoter**

**og ændring i EASY-P’s forsideoptællinger**

Indhold

[1 Administration af skolepraktik-kvoter 1](#_Toc332359384)

[1.1 Nyt EASY-P vindue: PA09 Skolepraktikkvoter 1](#_Toc332359385)

[1.2 Administration 2](#_Toc332359386)

[1.3 Vejledning 2](#_Toc332359387)

[2 Ændring i EASY-P’s forsideoptællinger 3](#_Toc332359388)

[2.1 Baggrund 3](#_Toc332359389)

[2.2 Ændring i optællingerne 3](#_Toc332359390)

[2.3 Vejledning 3](#_Toc332359391)

Med version 12.1 den 13. august 2012 indføres faciliteter til administration af skolepraktikkvoter og ajourføring af EASY-P’s forsideoptællinger vedr. skolepraktik.

# Administration af skolepraktik-kvoter

Ministeriet har ønsket, at der skal skabes større fleksibilitet og åbenhed i anvendelse af kvotepladser, så andre skoler med kvoter kan følge med i, hvor mange kvotepladser hver af de godkendte skoler på et givet tidspunkt har disponeret. Der skal samtidig være et dialogværktøj med henblik på udveksling af kvotepladser.

Derfor er der nu udviklet nye faciliteter i EASY-P til formålet.

## Nyt EASY-P vindue: PA09 Skolepraktikkvoter

I menupunktet *Aftaler* er kommet et  nyt vindue ved navn PA09 *Skolepraktikkvoter* med 3 underliggende faneblade:

1. I fanen *Oversigt* vises som udgangspunkt din skoles tildelte kvotepladser i indeværende år.

Herunder vises hvor mange kvotepladser din skole henholdsvis har afgivet, har modtaget, i alt har tilbage, har anvendt samt hvor mange ledige pladser din skole har.

Nederst i fanen vises *til* hvilken skole der evt. er afgivet kvotepladser (vises hvis du klikker på et antal i kolonnen ”Afgivne”) samt *fra* hvilken skole, der evt. er modtaget pladser (vises hvis du klikker på et antal i kolonnen ”Modtagne”).

Du kan fremsøge for alle skoler, alle år og alle uddannelser i denne fane.

I takt med registrering i EASY-P af skolepraktikforhold, som tæller kvotepladser (supplerende aftaletype 1025), fremgår det af PA09, hvor mange ledige pladser der er tilbage.
2. I fanen *Udmeldte pladser* vises de pladser, som ministeriet oprindeligt har udmeldt og her kan der ikke opdateres. Også her vises som udgangspunkt kvoter for egen skole i indeværende år, men mere kan fremsøges.
3. I fanen *Overførte pladser* kan du overføre kvotepladser til andre skoler efter aftale med disse. Pladser overføres ved at taste i felterne År, Udd., Til skole og Antal.

Hvis du skal overføre pladser til en skole, som ikke i forvejen har en kvote på pågældende uddannelse pågældende år, kan du kontakte UNI-C, som opretter en nul-kvote til den modtagende skole.

Der er udskrifter til alle tre faneblade.

## Administration

Skolepraktikkvoterne lægges ind i EASY-P af UNI-C, når de udmeldes af MBU.

Det er ikke længere nødvendigt at sende mail til MBU om overførte kvoter, idet MBU selv følger udviklingen via PA09.

## Vejledning

Det er helt afgørende, at skolepraktikforhold registreres med de korrekte supplerende aftaletyper jf. nyheden <http://www.admsys.uni-c.dk/easy-p/nyheder/2012/04021410-admir.html>

Praksis for registrering af skolepraktik og administration af kvotepladser fremgår af [skolepraktikvejledningen](http://www.admsys.uni-c.dk/easy-p/dokumenter/Vejledninger/Skolepraktik/Skolepraktik.doc)

# Ændring i EASY-P’s forsideoptællinger

## Baggrund

For at sætte fokus på vigtigheden af, at elever med igangværende eller fremtidig skolepraktik altid har status som praktikpladssøgende og har en synlig profil på praktikpladsen.dk samt at der er 3 måneders kontakt med søgende elever, er EASY-P’s forsideoptællinger blevet ajourført.

Dels er der ændret lidt i optællingerne og dels åbnes optællingerne nu automatisk og opdateres hver gang forsidebilledet vises. Første gang du åbner EASY-P, tager det lige lidt tid at tælle op – især på store skoler.

## Ændring i optællingerne

**Èn optælling er fjernet**

Den gamle optælling på ”Antal søgende på skolen” er fjernet, da denne ikke indikerede, at der var noget der skulle kigges på, men blot var en oplysning, som i øvrigt nemt kan hentes i en personsøgning.

**De resterende 3 forside-optællinger**

1. Den første optælling hedder nu *”Antal ikke-søgende elever med igangværende eller fremtidig skolepraktik”.*
Denne er ændret, så der nu kigges på *igangværende* og *fremtidige* skolepraktikforhold i stedet for på *aktive* praktikforhold, idet personer som *har* afsluttet skolepraktik, men hvor skolepraktikforholdet blot stadig står som aktivt i EASY-P, selvfølgelig ikke skal være praktikpladssøgende.
2. Den anden optælling er nu ”*Antal personer med igv. eller fremtidig skolepraktik, der ikke har synlig profil på Praktikpladsen.dk*”.
Denne optælling er ændret, så der ses bort fra elevernes søgestatus. Tidligere blev der kun kigget på søgende elever.
Derudover tages nu udgangspunkt i *igangværende* og *fremtidige* skolepraktikforhold og ikke (som før) kun i igangværende.
3. I den tredje optælling *”Antal søgende uden 3 mdr. kontakt*” er der ikke ændret.

## Vejledning

 Fra forsideoptællingerne er der bag knappen ”*Hjælp*” henvisning til søgninger i EASY-P, som kan finde de elever, der gemmer sig bag de forskellige antal. Disse søgninger er ajourført så de svarer til forsideoptællingerne. Vejledningerne [Søgninger som jævnligt bør laves](http://www.admsys.uni-c.dk/easy-p/dokumenter/Vejledninger/Sogninger/Sogninger_som_jevnligt_boer_laves.doc) og [Centralsøgninger og Specialsøgninger, oversigt](http://www.admsys.uni-c.dk/easy-p/dokumenter/Vejledninger/Sogninger/Centrale_soegninger.doc) er opdateret som følge heraf.